Owa 440/441 hom de Ostrema a Wengl wos Ungschickts gmocht. Söwa sans vo de Sassanidn (Peasa) im Ostn augriffn wuan und af Sizilien homs gegn de Wandaln kempft. Oiso haums ausn Balkan eanane Soidotn ozogn. Untan ostremischn Kaisa Theodius II, hod ma de jahrlign Tribut ned zoit, weu ma da irrign Moanigung woa, das bei de Hunnen zweng de föhladn Tribut eanane Leid ausanaundalafn wean. Daun hod nu a Grenzbischof hunnische Fiaschtngräwa plündan lossn. Af des affi is da Attila Bes wuan.